CELEX: 62013CN0656
Language: sl
Date: 2013-12-12 00:00:00
Title: Zadeva C-656/13: Predlog za sprejetje predhodne odločbe, ki ga je 12. decembra 2013 vložilo Nejvyšší soud České republiky (Češka republika) – L proti M, R in K

22.3.2014   
            
            
               SL
            
            
               Uradni list Evropske unije
            
            
               C 85/11
            
         Predlog za sprejetje predhodne odločbe, ki ga je 12. decembra 2013 vložilo Nejvyšší soud České republiky (Češka republika) – L proti M, R in K
   (Zadeva C-656/13)
   2014/C 85/19
   Jezik postopka: češčina
   
      Predložitveno sodišče
   
   Nejvyšší soud České republiky
   
      Stranke v postopku v glavni stvari
   
   
      Tožeča stranka: L
   
      Tožene stranke: M, R in K
   
      Vprašanji za predhodno odločanje
   
   
               1.
            
            
               Ali je treba člen 12(3) Uredbe Sveta (ES) št. 2201/2003 (1) z dne 27. novembra 2003 o pristojnosti in priznavanju ter izvrševanju sodnih odločb v zakonskih sporih in sporih v zvezi s starševsko odgovornostjo ter o razveljavitvi Uredbe (ES) št. 1347/2000 (v nadaljevanju: Uredba Bruselj IIa) razlagati tako, da pristojnost za postopek s področja starševske odgovornosti utemeljuje tudi v primeru, da ni v teku noben postopek, ki je povezan z njim (torej „drugi postopki, poleg navedenih v odstavku 1“)?
               Če je odgovor na prvo vprašanje pritrdilen:
            
         
               2.
            
            
               Ali je treba člen 12(3) Uredbe Bruselj IIa razlagati tako, da se z izrecnim ali z drugačnim nedvoumnim sprejetjem razume tudi položaj, v katerem stranka, ki postopka ni začela, vloži začetni procesni akt v isti zadevi, vendar pozneje ob prvem dejanju, ki ga mora storiti, uveljavlja nepristojnost sodišča v postopku, ki ga je pred tem začela druga stranka?
            
         
      (1)  UL, posebna izdaja v slovenščini, poglavje 19, zvezek 6, str. 243.